Diari Oficial de la Generalitat Valenciana


Sumari del DOGV 6138, del 05-11-2009 (2009/12654)

ORDE de 26 d'octubre de 2009, de la Conselleria d'Educació, per la qual es modifica el conveni de creació de l'Escola Infantil denominada El Castell, de Montesa (València).
----------------------------------------------------------------------------------------------------------------------------------------------------------------------------

### Dades del document

Número de DOGV
:   6138

Data del DOGV
:   05-11-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/12833


Data del document
:   26-10-2009

Organisme emissor
:   Conselleria d'Educació

Tipus de document
:   Ordre

Anàlisi jurídica

 Descriptors 

:   * centre d'ensenyament

ORDE de 26 d'octubre de 2009, de la Conselleria d'Educació, per la qual es modifica el conveni de creació de l'Escola Infantil denominada El Castell, de Montesa (València). [2009/12952]  
L'expedient ha sigut iniciat a instància del representant de l'Ajuntament de Montesa, entitat titular de l'Escola Infantil denominada El Castell, de Montesa, situada al carrer Hermeregildo Monleón, s/n, de la citada localitat i amb número de codi 99837853, i en este sol·licita la modificació del conveni de creació, sense variació de la composició final de les unitats ja autoritzades, per adaptació al Decret 2/009, de 9 de gener, del Consell.  
El 28 de juny de 2007 es va subscriure un conveni entre la Generalitat Valenciana (Conselleria de Cultura, Educació i Esport) i l'Ajuntament de Montesa (València) amb què es creava l'Escola d'Educació Infantil de primer cicle denominada El Castell, de titularitat municipal, a Montesa, per a impartir ensenyances d'Educació Infantil de primer cicle amb 2 unitats i un màxim de 33 llocs escolars.  
En la clàusula sèptima del citat conveni s'autoritza el conseller de Cultura i Educació, per delegació, conforme a l'article 13.5 de la Llei 30/1992 de 26 de novembre, per a aprovar mitjançant orde, qualsevol modificació que es produïsca en les ensenyances, instal·lacions i la resta de requisits que ha de reunir el centre.  
La Direcció General d'Ordenació i Centres Docents va declarar, a través de la Resolució de data 2 de juliol de 2009, l'adequació de les instal·lacions proposades, quant a espais educatius es referix, al que disposa la legislació aplicable, per la qual cosa, l'autorització d'obertura i funcionament ha d'ajustar-se a allò disposat en l'article 6.3 del Reial Decret 332/1992, de 3 d'abril (BOE de 09.04.92), sobre autoritzacions de centres docents privats per a impartir ensenyances de règim general no universitàries.  
Vist que la Unitat Tècnica i la Inspecció Educativa de la Direcció Territorial d'Educació de València han emés informes favorables en el seu respectiu àmbit competencial.  
Vistos la Llei Orgànica 8/1985, de 3 de juliol (BOE de 04.07.85), Reguladora del Dret a l'Educació; la Llei Orgànica 2/2006, de 3 de maig (BOE de 04.05.06), d'Educació; el Reial Decret 332/1992, de 3 d'abril (BOE de 09.04.92), sobre autoritzacions de centres docents privats per a impartir ensenyances de règim general no universitàries, i el Decret 2/2009, de 9 de gener (DOCV de 14.01.09), del Consell, pel qual s'establixen els requisits mínims que han de complir els centres que impartisquen el Primer Cicle de l'Educació Infantil a la Comunitat Valenciana.  
Vista la proposta de la Direcció General d'Ordenació i Centres Docents de data 26 d'octubre de 2009, i de conformitat amb la mateixa, i en exercici de les atribucions conferides per l'article 28 de la Llei 5/1983, de 30 de desembre, del Consell,  
ORDENE  
Únic  
Aprovar la modificació del conveni de creació de l'escola que a continuació s'indica, en els termes que s'hi especifiquen:  
Denominació genèrica del centre: Escola Infantil de Primer Cicle.  
Denominació especifica del centre: El Castell.  
Domicili: C/ Hermeregildo Monleon, s/n.  
Localitat: Montesa.  
Província: València.  
Codi: 33340064.  
Titular: Ajuntament de Montesa.  
Modificació que s'autoritza:   
S'adapta l'autorització al Decret 2/2009, de 9 de gener del Consell, de manera que quedarà configurada amb la composició següent:  
2 unitats d'Educació Infantil de Primer Cicle amb 28 llocs escolars.  
- 1 unitat per a xiquets de 0-2 anys amb 8 llocs escolars.  
- 1 unitat per a xiquets de 2-3 anys amb 20 llocs escolars.  
DISPOSICIÓ ADDICIONAL  
La present autorització donarà lloc a les corresponents inscripcions en el Registre de Centres Docents de la Comunitat Valenciana.  
DISPOSICIÓ FINAL  
La present orde tindrà efectes des de la data en què es dicta. No obstant això, els seus efectes acadèmics s'entenen referits al començament del curs escolar 2009/2010.  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs de reposició o bé cabrà plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller d'Educació en el termini d'un mes a comptar des de l'endemà de la notificació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació.  
Per als interessats que no siguen objecte de notificació, els terminis començaran a comptar des de l'endemà de la publicació en el Diari Oficial de la Comunitat Valenciana.  
València, 26 d'octubre de 2009  
El conseller d'Educació,  
ALEJANDRO FONT DE MORA TURÓN